Jānis Paukštello

Jānis Paukštello (dzimis  Jaunpiebalgā) ir latviešu aktieris un dziedātājs.

 Dzīvesgājums 
Dzimis 1951. gadā Jaunpiebalgā lietuviešu laukstrādnieka Jāņa Paukšteļa ģimenē kā ceturtais bērns. Vēlāk, mainot pasi, uzvārda galotni pārmainīja uz "-ello".Uz pusēm pārlauztais mūžs.kasjauns.lv

Mācījās Jaunpiebalgas vidusskolā, Palsmanes internātskolā, pabeidza Murjāņu sporta internātskolu. 1969. gadā iestājās Latvijas Valsts universitātes Ekonomikas fakultātē, vēlāk arī Rīgas Kinostudijas Tautas kinoaktieru studijā. 1970. gadā iesaukts padomju armijā, pēc atgriešanās turpināja mācības. No 1972./1973. gada līdz 2017. gada sezonai Jānis Paukštello darbojās Dailes teātrī. 1974. gadā pabeidza studijas Latvijas Valsts Konservatorijas Teātra fakultātē. 1987. gadā kļuva par Latvijas PSR Nopelniem bagāto skatuves mākslinieku.

Kino debitēja 1973. gadā Rīgas Kinostudijas filmā "Pilsētas atslēgas", bet popularitāti ieguva ar galveno lomu 1975. gada filmā "Mans draugs — nenopietns cilvēks". Paukštello kļuva pazīstams arī kā dziedātājs, parasti uzstājoties kopā ar citiem aktieriem — Hariju Spanovski, ar Ivaru Kalniņu, Vari Vētru un Andri Bērziņu izveidoja kvartetu "Mūžīgais unisons".

1998. gada 8. novembrī Paukštello Rīgas-Tallinas šosejas 41. kilometrā, veicot apdzīšanas manevru, izraisīja automašīnu sadursmi. Pats aktieris smagi cieta, tika savainota viņa līdzbraucēja, bet otras automašīnas vadītājs no ievainojumiem gāja bojā. J. Paukštello asinīs konstatēja 1,2 promiles alkohola. 1999. gadā Limbažu tiesa atzina Paukštello par vainīgu avārijas izraisīšanā un sodīja viņu ar brīvības atņemšanu uz diviem gadiem nosacīti ar pārbaudes laiku uz diviem gadiem.Par avārijas izraisīšanu aktieri Jāni Paukštello soda nosacīti

2011. gadā izdevniecība „Jumava" izdevusi Līgas Blauas grāmatu „Jānis Paukštello. Tintē, bet balts".

 Ģimene 
1974. gadā Vanagu katoļu baznīcā Upmalas pagastā Paukštello salaulājās ar aktrisi Akvelīnu Līvmani, izšķīrās 1998. gadā.

Viņa otrā sieva ir Elīna  Paukštello, dz. Bergmane, no kuras divi dēli - Jānis Jēkabs (dz. 2000) un Raimonds Dāvids (dz. 2002).Jānis Paukštello.Labāk nekā būs jau nebūs Neatkarīgā Rīta Avīze

 Filmogrāfija 
 Gads Filma Loma Piezīmes 1973 "Pilsētas atslēgas" Raibais  1975 "Mans draugs — nenopietns cilvēks" Arvīds Lasmanis  1976 "Nāve zem buras" Filips Veids  1978 "Lielā Jaungada nakts" Anšlavs televīzijas spēlfilma 1979 "Trīs minūšu lidojums" Oļģerts 1979 "Nepabeigtās vakariņas" Bennijs Skake televīzijas spēlfilma1979 "Gaidiet "Džonu Graftonu"" kapteinis Trautmanis televīzijas spēlfilma 1981 "Laikmetu griežos" Tenis 1981 "Pulkveža Šaligina gaidīšana" vācu virsnieks Odesas kinostudija 1982 "Aizmirstās lietas" Sergejs televīzijas spēlfilma 1982 "Īsa pamācība mīlēšanā" epizode 1982 "Vladivostoka, 1918. gads" Viljamss M. Gorkija kinostudija 1983 "Šāviens mežā" Lejiņš  1983 "Svešās kaislības" Ezeriņš  1984 "Vajadzīga soliste" Ansis  1986 "Apbraucamais ceļš" Lakizo  1986 "Aizaugušā grāvī viegli krist" Vitolds  1986 "Valsts robeža. 41. gads" vācu lidotājs Belarusjfiļm  1990 "Vilkaču mantiniece" Gusts  1991 "Cilvēka bērns" tēvs  1991 "Mērnieku laiki" Oļiņš  1992 "Zemes ceļinieki"  Lietuva 1992 "De Granšānu ģimenes noslēpumi" Godārs 1993 "Ziemassvētku jampadracis" tēvs  1997 "Likteņdzirnas" Eduka draugs  1999 "Seko man!" epizode  2000 "Vecās pagastmājas mistērija" epizode  2000 "Rīgas gambīts" Jānis Brensons LTV seriāls 2001 "Pa ceļam aizejot..." mācītājs  2002 "Kamenska 2" advokāts Krievijas seriāls 2004 "Ūdensbumba resnajam runcim" vectēvs  2005 "Augstuma robeža" Kārlis  2008 "Vienīgā fotogrāfija" ormanis un autovadītājs īsmetrāžas spēlfilma 2010 "Rūdolfa mantojums" mācītājs  2011 "Aizmirstais" teātra direktors Krievijas seriāls 2014 "Džimlai rūdi rallallā"  

 Atsauces 

 Ārējās saites 

 Jānis Paukštello Dailes teātra mājaslapā
 Kino-teatr.ru
 Jānis Paukštello izrades.lv

Kategorija:1951. gadā dzimušie
Kategorija:Jaunpiebalgā dzimušie
Kategorija:Latviešu kinoaktieri
Kategorija:Latvijas kinoaktieri
Kategorija:Latviešu dziedātāji
Kategorija:Dailes teātra aktieri
Kategorija:Latvijas PSR Nopelniem bagātie skatuves mākslinieki